CELEX: 62010TN0294
Language: mt
Date: 2010-06-30 00:00:00
Title: Kawża T-294/10: Rikors ippreżentat fit- 30 ta’ Ġunju 2010 — CBp Carbon Industries, Inc. vs UASI

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/17
            
         Rikors ippreżentat fit-30 ta’ Ġunju 2010 — CBp Carbon Industries, Inc. vs UASI
   (Kawża T-294/10)
   ()
   2010/C 260/23
   Lingwa tal-kawża: l-Ingliż
   
      Partijiet
   
   
      Rikorrenti: CBp Carbon Industries, Inc. (New York, l-Istati Uniti tal-Amerika) (rappreżentanti: J. Fish, Solicitor u S. Malynicz, Barrister)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-21 ta’ April 2010 fil-Każ R 1361/2009-1;
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Trade mark Komunitarja kkonċernata: It-Trade mark verbali “CARBON GREEN” għal prodotti fil-klassi 17 — Applikazzjoni għal trade mark Komunitarja Nru 973 531
   
      Deċiżjoni tal-eżaminatur: Applikazzjoni għal trade mark Komunitarja miċħuda
   
      Deċiżjoni tal-Bord tal-Appell: L-appell huwa miċħud
   
      Motivi invokati: Ir-rikorrenti tqajjem żewġ motivi insostenn tat-talbiet tagħha.
   Fl-ewwel motiv tagħha, ir-rikorrenti tallega li d-deċiżjoni kkontestata tikser l-Artikolu 7(1)(b) tar-Regolament (KE) tal-Kunsill Nru 207/2009, peress li l-Bord tal-Appell ikkunsidra b’mod żbaljat il-karattru distintiv tat-trade mark verbali kkonċernata għall-prodotti rilevanti.
   Fit-tieni motiv tagħha, ir-rikorrenti tikkunsidra li d-deċiżjoni kkontestata tikser l-Artikolu 7(1)(b) tar-Regolament (KE) tal-Kunsill Nru 207/2009, peress li l-Bord tal-Appell (i) għamel evalwazzjoni żbaljata tat-tifsira u tas-sintassi tat-trade mark verbali kkonċernata, kif ukoll tal-kapaċità li jista’ jkollha bħala terminu li jiddeskrivi dik il-merkanzija b’mod immedjat u dirett; (ii) minn naħa ġustament ikkonkluda li l-pubbliku rilevanti kien speċjalizzat, iżda, min-naħa l-oħra, naqas li jirrileva ex officio fatti li minnhom infushom juru li t-trade mark kellha karattru deskrittiv fl-għajnejn ta’ tali pubbliku; u (iii) naqas milli jistabbilixxi mill-provi li kien hemm, fl-isfera speċjalizzata rilevanti, probabbiltà raġonevoli li operaturi oħra jkunu jixtiequ jużaw it-trade mark fil-futur.